ᱥᱟᱞᱵᱚᱱᱤ

ᱥᱟᱞᱵᱚᱱᱤ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱯᱟᱪᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱢᱮᱫᱤᱱᱤᱯᱩᱨ ᱥᱚᱫᱚᱨ ᱡᱚᱜᱚ ᱠᱷᱚᱸᱰ ᱨᱮ ᱥᱟᱞᱵᱚᱱᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ ᱾

ᱥᱟᱞᱵᱚᱱᱤ ᱫᱚ ᱥᱤᱧᱚᱛᱤᱭᱟᱹ ᱨᱤᱡᱟᱨᱵᱽ ᱵᱮᱸᱠ ᱢᱩᱫᱽᱨᱟ ᱯᱨᱤᱱᱴᱤᱝ ᱯᱨᱮᱥ ᱠᱷᱚᱱ ᱫᱚ ᱢᱤᱫᱴᱟᱹᱝ ᱟᱨ ᱥᱤ.ᱟᱨ.ᱯᱤ.ᱮᱯᱷ. ᱟᱜ ᱮᱞᱤᱴ ᱠᱳᱵᱽᱨᱟ ᱵᱤᱮᱱ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾

ᱱᱟᱜᱟᱢ
ᱨᱟᱡᱟ ᱦᱳᱨᱳᱜᱚᱵᱤᱱᱫᱳ ᱵᱟᱱᱟᱨᱡᱤ ᱫᱚ ᱡᱟᱦᱟᱸ ᱦᱳᱨᱳ ᱴᱷᱟᱹᱠᱩᱨ ᱧᱩᱛᱩᱢ ᱛᱮᱦᱚᱸ ᱵᱟᱰᱟᱭᱚᱜᱼᱟ, ᱟᱡ ᱵᱟᱵᱟ ᱫᱚ ᱨᱟᱡᱟ ᱰᱨ. ᱠᱮᱥᱚᱵᱽ ᱪᱚᱸᱫᱽᱨᱚ ᱵᱟᱱᱟᱨᱡᱤ ᱭᱤᱡ ᱥᱟᱠᱥᱮᱥᱚᱨ ᱮ ᱵᱮᱱᱟᱣ ᱮᱱᱟ ᱟᱨ ᱱᱚᱣᱟ ᱴᱚᱴᱷᱟ ᱨᱮ ᱥᱟᱥᱚᱱ ᱠᱮᱜᱼᱟᱭ ᱾ ᱟᱡᱟᱜ ᱡᱤᱭᱚᱱ ᱚᱠᱛᱚ ᱫᱚ ᱵᱟᱱᱟᱨᱡᱤ ᱫᱚ ᱟᱹᱰᱤ ᱜᱟᱱ ᱥᱚᱸᱥᱠᱨᱤᱛ ᱤᱥᱠᱩᱞ ᱥᱟᱶᱛᱮ "ᱦᱳᱨᱳᱜᱚᱵᱤᱱᱫᱳ ᱪᱚᱛᱩᱥᱯᱚᱛᱤ" ᱧᱩᱛᱩᱢᱟᱱ ᱟᱜ ᱢᱤᱫᱴᱟᱹᱝ ᱠᱚᱞᱮᱡᱮ ᱛᱷᱟᱯᱚᱱ ᱠᱮᱜᱼᱟᱭ ᱾

ᱚᱛᱱᱚᱜ

ᱴᱷᱟᱶ
ᱥᱟᱞᱵᱚᱱᱤ ᱯᱚᱪᱷᱤᱢ ᱵᱟᱝᱞᱟ  ᱨᱮ ᱢᱮᱱᱟᱜᱼᱟ ᱾Falling Rain Genomics, Inc - Salboni

ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱒᱕ ᱢᱤᱴᱚᱨ (᱘᱕ ᱯᱷᱤᱴ) ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱖᱐ ᱨᱮ ᱢᱮᱱᱟᱜᱼᱟ ᱾

ᱴᱚᱴᱷᱟ ᱧᱮᱱᱮᱞ
ᱯᱟᱪᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ (ᱡᱷᱟᱲᱜᱨᱟᱢ ᱵᱷᱮᱜᱟᱨ ᱢᱟᱬᱟᱝ) ᱨᱮᱱᱟᱜ ᱜᱩᱴ ᱵᱤᱨ ᱴᱚᱴᱷᱟ ᱫᱚ ᱑,᱗᱐᱐ ᱠᱤᱞᱚᱢᱤᱴᱚᱨ᱒ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱜᱩᱴ ᱵᱤᱨ ᱴᱚᱴᱷᱟ ᱨᱮᱱᱟᱜ ᱑᱔.᱓᱑% ᱛᱟᱦᱮᱸ ᱠᱟᱱᱟ ᱾ ᱢᱮᱫᱽᱱᱤᱯᱩᱨ ᱥᱚᱫᱚᱨ ᱚᱱᱩᱢᱚᱱᱰᱚᱞ ᱨᱮᱱᱟᱜ ᱫᱷᱟᱨᱮ ᱨᱮ ᱫᱚᱦᱚ ᱟᱠᱟᱱ ᱢᱟᱱᱪᱤᱛᱟᱹᱨ ᱠᱷᱚᱱ ᱱᱚᱣᱟ ᱟᱞᱜᱟ ᱛᱮ ᱧᱮᱞ ᱟᱠᱟᱱᱟ ᱡᱮ ᱡᱚᱜᱚ ᱠᱷᱚᱸᱰ ᱨᱮ ᱵᱤᱨ ᱨᱮᱱᱟᱜ ᱢᱟᱨᱟᱝ ᱴᱷᱟᱶ ᱢᱮᱱᱟᱜᱼᱟ ᱾ ᱱᱚᱸᱰᱮ ᱱᱟᱜ ᱦᱟᱥᱟ ᱫᱚ ᱞᱮᱴᱮᱨᱟᱭᱴᱤᱠ ᱜᱮᱭᱟ ᱾ ᱦᱚᱱᱚᱛ ᱨᱮᱱᱟᱜ ᱓᱐% ᱦᱚᱲ ᱮᱞ ᱫᱚ ᱱᱚᱣᱟ ᱚᱱᱩᱢᱚᱱᱰᱚᱞ ᱨᱮᱠᱚ ᱛᱟᱦᱮᱸᱱᱟ ᱾ ᱑᱓.᱙᱕% ᱦᱚᱲ ᱫᱚ ᱥᱚᱦᱚᱨ ᱴᱚᱴᱷᱟ ᱨᱮ ᱟᱨ ᱘᱖.᱐᱕% ᱦᱚᱲ ᱫᱚ ᱟᱹᱛᱩ ᱨᱮᱠᱚ ᱛᱟᱦᱮᱸᱱᱟ ᱾

ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱷᱟ ᱞᱮᱠᱟᱛᱮ ᱥᱟᱞᱵᱚᱱᱤ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱓,᱙᱖᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑,᱙᱗᱓ (᱕᱐%) ᱠᱚᱲᱟ ᱟᱨ ᱑,᱙᱙᱐ (᱕᱐%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱓᱗᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱟᱞᱵᱚᱱᱤ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱓,᱐᱘᱐ ᱜᱚᱴᱟᱝ (᱗᱗.᱗᱒%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾

ᱱᱚᱜᱽᱨᱤᱠ ᱥᱟᱥᱚᱱᱤᱭᱟᱹ
ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱦᱮᱰᱠᱩᱣᱟᱴᱚᱨ
ᱥᱟᱞᱵᱚᱱᱤ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱥᱟᱞᱵᱚᱱᱤ ᱨᱮ ᱢᱮᱱᱟᱜᱼᱟ ᱾

ᱯᱩᱞᱤᱥ ᱥᱴᱮᱥᱚᱱ
ᱥᱟᱞᱵᱚᱱᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱟᱞᱵᱚᱱᱤ ᱯᱩᱞᱤᱥ ᱥᱴᱮᱥᱚᱱ ᱨᱮᱱᱟᱜ ᱟᱹᱭᱫᱟᱹᱨᱤ ᱴᱚᱴᱷᱟ ᱠᱟᱱᱟ ᱾

ᱠᱟᱹᱣᱰᱤ ᱟᱹᱨᱤ
ᱥᱤᱧᱚᱛᱤᱭᱟᱹ ᱨᱤᱡᱟᱨᱵᱽ ᱵᱮᱸᱠ ᱱᱚᱴ ᱢᱩᱫᱽᱨᱟᱱ ᱯᱨᱟᱭᱵᱷᱮᱴ ᱞᱤᱢᱤᱴᱮᱰ, ᱥᱤᱧᱚᱛᱤᱭᱟᱹ ᱨᱤᱡᱟᱨᱵᱽ ᱵᱮᱸᱠ ᱟᱜ ᱯᱩᱨᱟᱹ ᱫᱚᱠᱷᱚᱞᱤᱡ ᱜᱚᱲᱚ ᱠᱚᱢᱯᱟᱹᱱᱤ ᱠᱟᱱᱟᱭ, ᱡᱟᱦᱟᱸᱭ ᱴᱷᱮᱱ ᱥᱟᱞᱵᱚᱱᱤ ᱟᱨ ᱢᱟᱭᱥᱩᱨ ᱨᱮ ᱥᱟᱞ ᱠᱮ ᱥᱟᱞ ᱑᱖ ᱵᱤᱞᱤᱭᱚᱱ ᱱᱚᱴ ᱟᱜ ᱠᱮᱯᱟᱥᱤᱴᱤ ᱭᱟᱜ ᱵᱮᱸᱠᱱᱚᱴ ᱯᱨᱤᱱᱴᱤᱝ ᱯᱨᱮᱥ ᱢᱮᱱᱟᱜᱼᱟ ᱾

ᱦᱮᱡ ᱥᱮᱱ
ᱥᱟᱞᱵᱚᱱᱤ ᱫᱚ ᱥᱚᱲᱚᱠ ᱰᱟᱦᱟᱨ ᱛᱮ ᱦᱚᱱᱚᱛ ᱨᱮᱱᱟᱜ ᱢᱩᱬ ᱥᱚᱦᱚᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱥᱟᱞᱵᱚᱱᱤ ᱨᱮᱞᱣᱮ ᱥᱴᱮᱥᱚᱱ ᱫᱚ ᱮᱛᱚᱢ ᱥᱟᱢᱟᱝ ᱨᱮᱞᱣᱮ ᱠᱷᱚᱸᱰ ᱨᱮᱱᱟᱜ ᱠᱷᱚᱲᱚᱜᱽᱯᱩᱨ-ᱵᱟᱸᱠᱩᱲᱟ-ᱟᱫᱽᱨᱟ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾

ᱦᱚᱲᱢᱚ ᱥᱟᱶᱟᱨ
ᱥᱟᱞᱵᱚᱱᱤ ᱫᱮᱦᱟᱛ ᱟᱥᱯᱟᱛᱟᱞ, ᱥᱟᱞᱵᱚᱱᱤ ᱨᱮ ᱓᱕ ᱜᱚᱴᱟᱝ ᱵᱮᱰ ᱟᱜ, ᱥᱟᱞᱵᱚᱱᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 ᱥᱴᱤᱞ ᱣᱮᱵᱽᱥᱟᱭᱤᱴ

ᱛᱷᱚᱠ:ᱯᱟᱪᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱠᱚ